kardosdrur/scandi-wiki huggingface dataset:
Lertøj

Lertøj er en betegnelse for keramik brændt ved lave temperaturer og er ikke sintret. Det har bevaret sin porøsitet og er derfor ikke holdbart i frostvejr, hvis det i forvejen er blevet mættet med vand. En kendt type lertøj er terrakotta. 

Lertøj anvendes til husgeråd, navnlig i tidligere tid, figurer og forskellige former for tegl.

Selv om der normalt anvendes en eller anden form for lertøjsler, der slet ikke tåler brænding ved høj temperatur (ville smelte), kan man også fremstille lertøj af stentøjsler, hvis man ikke brænder det så hårdt, at det sintrer. 

På grund af skærvens porøsitet, glaseres lertøj ofte. Et eksempel på lertøj, der ikke er glaseret, er de danske jydepotter. I stedet er disse glittet med en sten.

En særlig form for lertøj er terra sigillata, der er en romersk betegnelse for rødligt lertøj, der dels er presset i en form med dekorationer, dels er overtrukket med et tyndt lag meget fint ler, der giver lertøjet en halvblank overflade (sigillata refererer til, at der er mønstre som fra et sigil i leret). I dag benyttes betegnelsen terra sigillata fortrinsvist om denne blanke overflade.
Andrew Ellicott Douglass

Andrew Ellicott Douglass (født 5. juli 1867 i Windsor, Vermont, død 20. marts 1962 i Tucson, Arizona) var en amerikansk astronom.

Douglass grundlagde forskningsfeltet dendrokronologi, hvilket er en dateringsmetode, hvor alderen på træ kan bestemmes ved at analysere dets årringe. Han opdagede tillige en korrelation mellem træernes årsringe og solpletcykler.

Nedslagskratere på månen og Mars bærer til Douglass ære hans navn.

Forfatterskab 
Douglass, A.E.

 “Tabulation of Dates for Bluff Ruin” Tree-Ring Bulletin Vol. 9, No. 2 (1944)
 “Age of Forestdale Ruins Excavated in 1939” Tree-Ring Bulletin Vol. 8, No. 2 (1941)
 “Tree-Ring Dates from the Forestdale Valley, East-Central Arizona” Tree-Ring Bulletin Vol.7, No. 2 (1940)
 “Dating Our Prehistoric Ruins: How Growth Rings in Timbers Aid in Establishing the Relative Ages in Ruined Pueblos of the Southwest” Natural History Vol. 21, No. 2 (1921)

Astronomer fra USA
Personer fra Vermont
Fu Manchu

Fu Manchu er en fiktiv romanfigur, opfundet af den britiske forfatter Sax Rohmer (et pseudonym for Arthur Henry "Sarsfield" Ward). Han er arketypen på en superskurk og var hovedperson i adskillige kriminalromaner, der skulle advare mod den gule fare, den indbildte trussel mod Vestens civilisation fra 'orientalere'. 

Fu Manchu er kinesisk mandarin og ledende medlem (men ikke den øverste leder) af den hemmelige forbryderorganisation Si-Fan, der synes at være en litterær forgænger for James Bonds SPECTRE og Kejser Ming fra tegneserien Jens Lyn. Fu Manchu er meget gammel, da han kan forynge sig selv med en særlig eliksir. Han kan også fremstille guld ved hjælp af menneskeblod. Han betjener sig gerne af udsøgt tortur over for sine fjender og myrder ved en bestemt lejlighed sin egen datter Fah lo Suee alias Koreani, da hun har forrådt ham ved at indlede et forhold til en engelsk politimand, Denis Nayland Smith. Hun genopstår i senere bøger.

Selv om han bliver slået tilbage i hver bog, vender han frygtløst tilbage til Vesten for at gennemføre sine fantastiske, forbryderiske planer. Han er udstyret med en mindre hær af snigmordere, eksotiske gifte, bakterier og dødelige dyr. Her kan nævnes giftslanger, en kat med forgiftede klør, blodsugende igler og en kvælerabe med ekstremt lange arme. Han kan også ved lejlighed gøre sig usynlig med en særlig lampe. Ganske som Ernst Stavro Blofeld har han en forkærlighed for at anbringe sig i underjordiske anlæg. 

Bøgerne er fortalt af Dr. Petrie, en læge, der som en anden Watson følger Nayland Smith tæt. En af Fu Manchus kvindelige hjælpere, Kâramanèh, hjælper ved flere lejligheder de to helte og gifter sig senere med Dr. Petrie. 

Fu Manchu har også optrådt i film, på fjernsyn, i radiohørespil og i tegneserier.

Eksterne henvisninger 
 

Fiktive personer
Sennepsplaster

Et sennepsplaster fremstilles ved at udrøre pulveriseret sort sennep med vand og smøre massen på lærred i et tykt lag. Når plasteret placeres på huden, virker det lokalirriterende og øger dermed blodgennemstrømningen (effekten kan sammenlignes med kamfer) og skulle dermed trække sygdommen ud af kroppen. Sennepsplastre har længe været udgået som lægemiddel.

Alternativ behandling
Dilara Kazimova

Dilara Kazimova (født den 20. maj 1984 i Baku) er en aserbajdsjansk sangerinde. Hun vandt den 2. marts 2014 Böyük Səhnə, den aserbajdsjanske forhåndsudvælgelse til Eurovision Song Contest 2014 i København. Den 16. marts 2014 blev det offentliggjort, at Kazimova skulle synge sangen "Start a Fire", skrevet af Stefan Örn, Johan Kronlund og Alessandra Günthardt. Sangen gik videre fra semifinalen den 6. maj 2014, men blev kun nummer 22 ved finalen fire dage senere,

Noter

Eksterne henvisninger 
 

Deltagere ved Eurovision Song Contest 2014
Aserbajdsjans Eurovision Song Contest-deltagere
Sangere fra Aserbajdsjan
Popmusikere fra Aserbajdsjan
Skuespillere fra Aserbajdsjan
Personer fra Baku
Kvindelige kunstnere fra Aserbajdsjan
Lofotr Vikingmuseum

Lofotr Vikingmuseum er et kulturhistorisk museum, der er bygget op omkring en rekonstruktion samt arkæologiske udgravninger fra vikingetiden på øen Vestvågøy i Lofoten i Nordland, Norge. Det ligger i den lille by Borg nær Bøstad i Vestvågøy kommune.
Museet er åbent hver dag fra maj til midten af september. Resten af året har det reducerede åbningstider.

Historie 

I 1983 fandt arkæologer et høvdingehus fra vikingetiden, som man mener stammer fra år 500. Et samlet skandinavisk forskningsprojekt blev udført på Borg fra 1986-89. Udgravningerne afslørede den største bygning, der nogensinde er fundet i Norge, som stammer fra vikingetiden. Grundplanet måler 83 m i længden 9 meter i højden. Man mener, at området blev forladt omkring år 950.

Efter udgravningerne var afsluttet var resterne af det store langhus stadig synlige. Det er blevet rekonstrueret lidt nord for udgravningerne, og Lofotr Vikingmuseum åbnede i 1995. Museet inkluderer det rekonstruede hus, der er opført i fuld størrelse, en smedje, flere vikingeskibe, heraf en rekonstruktion af Gokstadskibet i fuld størrelse kaldet Lofotr, tilhørende bådhuse og forskellige reenactmentarrangementer der givet et billede af vikingetiden. Hovedbygningen blev designet af den norske arkitekt Gisle Jakhelln.

Administrationen af museet er placeret i den tidligere præstegård til Borge kirke. I september 2006 blev en planlagt udbyggelse af museet udskudt, som følge af nogle arkæologiske fund, der var omkring 2000 år gamle rester af madlavning og stolpehhuller. Planen var at bygge et stort amfiteater ned i jorden mellem indgangsbygningen og langhuset.

Lofotr Vikingmuseum har været en del af et EUstøttet samarbejdsprojekt mellem lignende museer i Nordeuropa. Projektet, der hed "Ancient Times", bestod af Middelaldercentret ved Nykøbing Falster i Danmark, det nu nedlagte museum Salvestaden ved Kalmar i Sverige, Slawendorf Passentin i Tyskland og Cesis i Letland.

I dag er området udgravet, og nye bygninger er opført på stedet. Det er en del af museets to permanente udstillinger med udstillingshal og biograf. Udstillingshallen huser bl.a. genstande fundet på udgravningerne på stedet. Det udendørs museum er bundet sammen af grusstier, der leder til langhuset, havnen og skibene og de omkringliggende områder.

I 2013 var Langhuset et pitstop i den fjerde del af Amazing Race 23, som er en konkurrence om at rejse jorden rundt.

Lofotr Vikingmuseum blev nomineret til "Årets Museum" i Norge i 2011, og Årets museum i Europa i 2013.

Galleri

Referencer

Eksterne henvisninger 

 Lofotr Vikingmuseum

Museer i Norge
Lofoten
Museer etableret i 1995
Vikingetidsmuseer
Frilandsmuseer i Norge
Arholzen

Arholzen er en kommune i den centrale del af Landkreis Holzminden i den tyske delstat Niedersachsen, med 401 indbyggere (2012), og en del af amtet Eschershausen-Stadtoldendorf.

Geografi 
Arholzen ligger ved udkanten af Naturpark Solling-Vogler i Weserbergland i den sydlige del af Niedersachsen.

Nabokommuner 
Kommunen grænser mod vest til Bevern, mod nord til Negenborn og Stadtoldendorf, mod øst til Deensen og Schorborn, og mod syd til et kommunefrit område.

Eksterne kilder/henvisninger 

 Officielt websted
Deensen

Deensen er en kommune i den østlige del af Landkreis Holzminden i den tyske delstat Niedersachsen, med 1.442 indbyggere (2012), og en del af amtet Eschershausen-Stadtoldendorf.

Geografi 
Kommunen ligger ved østenden af Naturpark Solling-Vogler. Den ligger sydsydvest for Stadtoldendorf mellem mittelgebirge- og højdedraget Homburgwald mod nordnordøst, Elfas mod nordøst, Holzberg mod øst, Solling mod syd og Burgberg mod vest.

Nabokommuner 
Større byer i nærheden er Stadtoldendorf, 4 km mod nord, Dassel, 11 km mod øst og Holzminden, 13 km mod vest.

Inddeling 
I kommunen liger ud over hovedbyen Deensen, landsbyerne
 Braak
 Schorborn

Eksterne kilder/henvisninger 

 Officielt websted
Slaget på Kalvskinnet

Slaget på Kalvskinnet var et slag i 1179 på Kalvskinnet et området vest for Nidarosdomen i det som er i dag er Trondheim centrum. Slaget blev et vendepunktet i Sverre Sigurdssons (kong Sverre) og Birkebeinerne kamp mod baglerne om kongemagten. Sejren og Erling Skakkes død i slaget forandrede styrkefoholdene, og birkebeinerne kunne derefter ikke længere opfattes som den egentlig trussel eller oprørhær. Efter Kalvskinnet måtte konflikten anses som en borgerkrig, da landsdelene var på hver sin side af konflikten og mod hinanden. Slaget styrkede Sverre Sigurdssons krav på tronen. Han havde for alvor fremsat dette krav i foråret 1177, da trønderne valgte ham i Øretinget, en forudsætning for at blive Norges konge på denne tid.

Slaget er omtalt i Sverres Saga.

Trondheims historie
Norges historie
Begivenheder i 1179
Kalvskinnet, Slaget på
Regeringen Poul Nyrup Rasmussen

Regeringen Poul Nyrup Rasmussen har flere betydninger:

Regeringen Poul Nyrup Rasmussen I (1993-1994)
Regeringen Poul Nyrup Rasmussen II (1994-1996)
Regeringen Poul Nyrup Rasmussen III (1996-1998)
Regeringen Poul Nyrup Rasmussen IV (1998-2001)
Regeringen Anker Jørgensen

Regeringen Anker Jørgensen har flere betydninger:
 
 Regeringen Anker Jørgensen I (5. oktober 1972 - 19. december 1973)
 Regeringen Anker Jørgensen II (13. februar 1975 - 30. august 1978)
 Regeringen Anker Jørgensen III (30. august 1978 - 26. oktober 1979)
 Regeringen Anker Jørgensen IV (26. oktober 1979 - 30. december 1981)
 Regeringen Anker Jørgensen V (30. december 1981 - 10. september 1982)
Regeringen Moltke

Regeringen Moltke har flere betydninger:

 Regeringen Moltke I (22. marts 1848 - 15. november 1848)
 Regeringen Moltke II (16. november 1848 - 13. juli 1851)
 Regeringen Moltke III (13. juli 1851 - 18. oktober 1851)
 Regeringen Moltke IV (18. oktober 1851 - 28. januar 1852)
Allround-VM i hurtigløb på skøjter 1894

Verdensmesterskabet i hurtigløb på skøjter 1894 var det femte VM i hurtigløb på skøjter og blev afviklet den 10. - 11. februar 1894 på Neglingeviken i Saltsjöbaden ved Stockholm med deltagelse af 19 løbere fra seks nationer.

Der blev løbet fire distancer:
 500 meter
 10.000 meter
 1500 meter
 5000 meter
For at vinde verdensmesterskabet skulle en løber vinde tre af de fire distancer, men ingen af løberne formåede at vinde tre distancer. Tættest på var den forsvarende mester, hollænderen Jaap Eden, som vandt de to første distancer, og som havde bedste tid i indledende runde på 1500 m, men i 1500 m-finalen blev han kun nr. 2, besejret af nordmanden Einar Halvorsen. Dermed havde ingen løbere mulighed for at vinde verdensmesterskabet, inden den afsluttende 5000 m-distance, hvor Jaap Eden opgav undervejs, og hvor sejren gik til Einar Halvorsen.

Resultater 

På 500 m og 1500 m-distancerne blev der først løbet indledende heats, hvorefter løberne med de fire bedste tider gik videre til finalen.

  * = Faldt
 DNF = Fuldførte ikke
 DNS = Startede ikke
 NC = Ikke klassificeret
Kilde: SpeedSkatingStats.com

Referencer 

VM i hurtigløb på skøjter
Sport i 1894
Sport i Stockholm
Anton Hoffmann (skolemand)

Anton Løwenhaupt Hoffmann (12. august 1830 København – 31. marts 1915 smst.) var en dansk skolemand.

Han blev uddannet teolog i 1855. Først arbejdede han som lærer og dernæst inspektør ved hovedstadens offentlige skoler. Han havde store pædagogiske evner, hvilket gjorde han vandt stor anerkendelse for sit arbejde. Han var i over 30 år leder af Det Pædagogiske Selskab, som under denne fik stor indflydelse og betydning.Han udarbejdede flere artikler om børnepædagogik i tidsskriftet Vor Ungdom. Bl.a artiklerne: konkret og abstrakt matematik som skolefag og Barnearbeidets indflydelse paa skolegjerningen.

Han var virksom i den kommission, som udarbejdede bestemmelserne af 29. maj og 9. august 1869 om Københavns Skolevæsen. Medlem af bestyrelsen for Skolestandens Understøttelsesforening, Borgervennen af 1788 og andet. Han var indtil sin død skoleinspektør for Sølvgades Skole.
Han var gift med datteren til bøssemager Carl Heinrich Delcomyn. samt fætter til komponisten Caspar Christian Hoffmann

Kilder 
 

Teologer fra Danmark
Skolefolk fra Danmark
Embedsmænd i København
Personer fra København
Danskere i 1800-tallet
Danskere i 1900-tallet
Foreningsformænd fra Danmark
Det Pædagogiske Selskab

Det pædagogiske Selskab blev stiftet den 17. juni 1820. Formålet med selskabets virksomhed er at medvirke til opdragelsens og undervisningens fremme. De oprindelige stiftere var lærere på københavnske privatskoler, men fra slutningen af 1800-tallet talte medlemsskaren undervisere og ledere fra folke- og privatskoler, gymnasier og lærerseminarier.

Selskabet var i mange år en væsentlig bidragyder til den pædagogiske debat om undervisningsmetoder, lærebøger, prøver og eksaminer. Stor betydning for det danske uddannelsessystem havde debatten i slutningen af 1800-tallet, der ledte frem til Lov om Højere Almenskoler fra 1903.

Fra 1904 til 2006 var selskabet (med)udgiver af et pædagogisk tidsskrift, først under navnet ”Vor Ungdom”, (fra 1952  ”Dansk Pædagogisk Tidsskrift”). Siden 2006 har selskabet indskrænket sin aktivitet til 2 årlige konferencer.

Eksterne henvininger
 , bind 19, side 761 af professor Cl. Wilkens og dr.phil S.L. Tuxen. 
 "Det pædagogiske Selskab af 1820" , selskabets hjemmeside
 Hans Kyrre: Det pædagogiske Selskab gennem hundrede Aar, 1920

Foreninger i København
Etableret i 1820
Bloom County

Bloom County er en amerikansk tegneserie, skabt 1980 af Berke Breathed. Serien foregår i en fiktiv amerikansk småby, som blandt andet er befolket af talende dyr. Hovedpersonen Opus er således en pingvin.

Serien er en fortsættelse af Breatheds serie The Academia Waltz som udkom 1978–79 og introducerede figurerne Steve Dallas og vietnamveteranen Cutter John, som også ses i Bloom County.

Breathed fik 1987 Pulitzerprisen for Bloom County. 

1989 nedlagde Breathed serien, men fortsatte universet i serien Outland, som har Opus og Bill the Cat som hovedpersoner. Outland stoppede i 1995, men i 2003 vendte Breathed tilbage med tegneserien Opus, som endte i 2008.

Figurgalleri
 Milo Bloom
 Michael Binkley
 Opus
 Bill the Cat
 Hodge Podge
 Steve Dallas
 Oliver Wendell Jones
 Cutter John
 Bobbi Harlow
 Portnoy
 Lola Granola
 Milquetoast
 Rosebud

Litteratur
 Göran Semb: "Bloom County": Politik och pingviner (Bild & Bubbla 2/1990)

Se også
Outland
Opus

Tegneserier fra USA
Dakimakura

En  er en særlig form for pude, der er blevet udviklet i Japan. Puderne kan have forskellig form men har det til fælles, at de omfavnes af en person, når denne skal sove og altså ikke nødvendigvis bruges som hovedpude. Ikke mindst de japanske børn bruger det for tryghed.

I den vestlige verden bruges begrebet for det meste om en bestemt form af disse puder, der har form som en aflang nakkepude, og som omtrent er på størrelse med et menneske. Derudover gås ud fra, at de er forsynet med et betræk, der for det meste har påtrykt en kvindelig animefigur. I den forbindelse ses desuden ofte varianter, der har tryk på begge sider, så motivet kan byttes ved at vende betrækket om. På grund af hyppigheden af motiver i anime- og mangastil bliver puder og betræk jævnligt solgt i forbindelse med disse medier eller endda givet væk som reklame.

Noter 

Anime- og mangabegreber
Anton Hoffmann

Anton Hoffmann er navnet på flere personer:

 Anton Hoffmann (skolemand) (1830-1915) – dansk skolemand
 Anton Hoffmann (maler) (1863-1938) – tysk maler
Helium (film)

Helium er en Oscar-vindende kortfilm af den danske filmskaber Anders Walter.

Plot 

Drengen Alfred (Pelle Falk Krusbæk) er indlagt på et hospital, da han lider af en udefineret dødelig sygdom. Enzo (Casper Crump), der arbejder som rengørings kone på hospitalet, møder Alfred, og de to bliver venner. Da Alfred mener, at himmelen er et meget kedeligt sted, opfinder de sammen fantasiriget Helium, som et bedre alternativ til himlen. Enzo fortæller Alfred, at han kun kan komme til Helium ombord på et luftskib, og at han kan være sikker på at blive fundet, fordi luftskibet holder øje med den røde ballonhund, som Enzo har lavet til ham.

Alfreds sygdom forværres, og han bliver flyttet til et sengeafsnit, som Enzo ikke har adgang til. Enzo sniger sig ind på sengeafsnittet, men bliver fanget af oversygeplejersken der nægter ham muligheden for at se drengen. Da Alfred får det værre, tror Enzo, at han er skyld i det, og udtrykker sine bekymringer til en sygeplejerske, ved at sige, "Jeg fylder ham med løgne." Hun er dog uenig og fortæller Enzo, at han giver drengen håb.

Alfred får det stadig værre. Enzo, som stadig ikke har fået lov til at se drengen, skriver i stedet slutningen af historien og får sygeplejersken til at læse den for ham. Da sygeplejersken skal til at læse slutningen for den døende Alfred, skifter hun mening. I stedet får hun sneget Enzo ind på afdelingen, så han selv kan fortælle resten af historien.

Imens han fortæller, skifter filmen til Alfreds synspunkt. I en scene uden dialog, står han ud af sengen fuldt påklædt og går hen til vinduet. Udenfor venter et kæmpe luftskib på ham. Han går hen ad en bred bro fra hospitalsvinduet til luftskibet. Da Alfred er om bord, flyver skibet afsted, mens drengen kigger ned mod hospitalet, hvor alle vinduerne er fulde af røde ballonhunde. Alfred er på vej til Helium.

Cast 
 Pelle Falk Krusbæk som Alfred. En indlagt ung dreng med en dødelig sygdom.
 Casper Crump som Enzo. Pedellen på hospitalet.
 Marijana Jankovic som sygeplejerske. Sygeplejersken på hospitalet, der er ansvarlig for Alfred.
 Christina Ibsen Meyer som oversygeplejerske.

Priser

Se også 
 Den lille Pige med Svovlstikkerne

Referencer

Eksterne links 
 

Kortfilm fra Danmark
Oscar for bedste kortfilm
Danske film fra 2014
Robertprisen for årets korte fiktions- eller animationsfilm
BOC Hong Kong (Holdings)

BOC Hong Kong (Holdings) Limited () er et børsnoteret holdingselskab til banken Bank of China (Hong Kong) Limited fra Hongkong. Selskabet blev børsnoteret på Hong Kong Stock Exchange i 2002 og står for Bank of Chinas aktiviteter i Hongkong. Bank of China (Hong Kong) Limited er målt på antal aktiver og indestående den næststørste bankkoncern i Hongkong. I 2011 havde banken 13.900 ansatte.

Eksterne henvisninger 
 BOC Hong Kong (Holdings) Limited

Kilder 

Virksomheder fra Hongkong
Etableret i 2001
Banker fra Kina
Regeringen Neergaard

Regeringen Neergaard har flere betydninger:
 
 Regeringen Neergaard I (12. oktober 1908 - 16. august 1909)
 Regeringen Neergaard II (5. maj 1920 - 9. oktober 1922)
 Regeringen Neergaard III (9. oktober 1922 - 23. april 1924)
Bank of Communications

Bank of Communications Limited (BoCom eller BoComm) (; ofte forkortet som 交行), (, , ) er en kinesisk bankkoncern. BoCom var målt på antal aktiver i 2012 Kinas 6. største bank. I 2009 havde koncernen 79.122 ansatte.

Virksomheden er etableret i 1908 og er dermed blandt de ældste af Kinas banker. Banken blev børsnoteret på Hong Kong Stock Exchange i juni 2005 og på Shanghai Stock Exchange i maj 2007.

Bank of Communications har i dag mere end 2.800 filialer i over 80 større byer i Kina. Udover Hongkong er banken også internationalt tilstede i New York City, Tokyo, Singapore og desuden har den repræsentationskontorer i London og Frankfurt am Main.

Historie

Før 1949 
Banken blev etableret i 1908 og havde i sine tidlige år tilladelse til at udstede pengesedler. Bank of Communications havde til opgave at hjælpe med udviklingen af Kinas industrier. Den første afdeling i Hongkong åbnede 27. november 1934.

Efter 1949

Republikken Kina 
Efter den kinesiske borgerkrig sluttede i 1949, blev Bank of Communications opsplittet, i samme stil som Bank of China, i to dele. Den ene del blev genplaceret i Taiwan under Kuomintang-styret. I Taiwan kendes banken også som Bank of Transportation (交通銀行, Chiao Tung Bank). Den fusionerede senere med International Commercial Bank of China (中國國際商業銀行) og efter dens privatisering i 1971 skiftede den navn til Mega International Commercial Bank (兆豐國際商業銀行).

Folkets Republik Kina 
Operationerne i fastlands-kina udgår den nuværende Bank of Communication.

Nyere historie 
I 1986 besluttede det kinesiske statsråd at restrukturere banken og hovedkvarteret blev flyttet fra Beijing til Shanghai.

Aktionærer 
De største aktionærer pr. 31. december 2011 er:

 Kinas finansministerium: 16.413.353.049, 26,52 %
 HKSCC Nominees Limited: 13.564.847.033, 21,92 %
 Hongkong and Shanghai Banking Corporation: 11.530.478.263, 18,63 % (datterselskab til HSBC)

Kilder

Eksterne henvisninger 

 Bank of Communications Head Office
 Bank of Communications Hong Kong Branch

Banker fra Kina
Virksomheder i Shanghai
Statsejede virksomheder fra Kina
Etableret i 1908
UEFA Cup finalen 2008

UEFA Cup finalen 2008 var en fodboldkamp der blev spillet den 14. maj 2008. Kampen blev spillet foran 43.878 tilskuere på City of Manchester Stadium i Manchester, og skulle finde vinderen af UEFA Cup 2007-08. De deltagende hold var russiske Zenit Skt. Petersborg og skotske Rangers F.C. 

Den var kulminationen på den 37. sæson i Europas næststørste klubturnering for hold arrangeret af UEFA, og den næstsidste finale inden turneringen skiftede navn fra UEFA Cup til UEFA Europa League. For begge hold gjaldt det at det var første gang at de var nået frem til finalen i turneringen. Zenit vandt kampen 2-0, og blev det andet russiske hold til at vinde turneringen, efter CSKA Moskvas sejr i 2005. 

Kampen blev ledet af den svenske dommer Peter Fröjdfeldt.

Kampen 
Zenit stillede op uden deres topscorer Pavel Pogrebnjak, som efter to gule kort i slutspillet var ramt af karantæne. Skotternes normale første målmand Allan McGregor sad udenfor på grund af en skade.

Efter en målløs 1. halvleg bragte Igor Denisov efter 72 minutter Zenit Skt. Petersborg foran 1-0. I kampens sidste hektiske minutter pressede Rangers på for en udligning, men fire minutter inde i dommerens overtid lukkede Konstantin Zyrjanov kampen, da han bragte det russiske hold foran 2-0, og kunne dermed sikre sig klubbens første europæiske triumf. Andrej Arsjavin fra Zenit blev kåret til kampens bedste spiller.

Detaljer

Eksterne henvisninger 

 UEFA Europa League 2007/08 på UEFAs hjemmeside 
 Overblik: Finalen på UEFAs hjemmeside

Referencer 

2008
Zenit Skt. Petersborg
Rangers F.C.
Fodbold i 2008
Sport i Manchester
Regeringen Helle Thorning-Schmidt

Regeringen Helle Thorning-Schmidt har flere betydninger:

Regeringen Helle Thorning-Schmidt I (2011–2014)
Regeringen Helle Thorning-Schmidt II (2014–2015)